Pärast kaht nädalavahetust klassikatehnikas (loe: paaristõugetes) sõidetud maratone ei jõudnud ma Tallinna Suusamaratoni, kus taaskord endale meeldivamas uisutehnikas sõita saab, ära oodata. Suusad olin viinud Skiwaxi poistele määrimiseks juba neljapäeval ja kui võistluspaigas suusad kätte sain, tundusid need igati hästi toimivat. Rajaolud tundusid kiired – rada oli kaetud kerge koorikuga, kuid ei olnud jäine ja suusk kantis uisku sõites ilusti. Tundus, et tuleb igati mõnus ja kiire maraton. Kuna Talinna maratonile olid starti tulnud ka Eesti laskesuusatamise koondise mehed, siis oli selge, et tugevamate harrastajate grupi liimete jaoks on kõrgeim püütav koht alates neljandast. Kuna endal oli tunne hea ja eelmised uisutehnika maratonid olid hästi õnnestunud, siis lootsin ka Tallinna Maratonil paremat sooritust kui viimasel kahel nädalavahetusel klassikatehnikas.
#000002
Kokkuvõtvalt ei läinud maraton küll päris nii nagu oleks tahtnud ja lõppkoht ei ole ka päris see, mille järgi läksin, aga see-eest oli ilm ilus, rada mõnus ja korralik pingutus sai ikkagi tehtud. Kui selleaastased maratonid olid siiamaani ilma ühegi suurema vahejuhtumita kulgenud, siis Tallinna Maratonil juhtus seekord nii palju, et nüüd peaks küll olema ka järgmise aasta Estoloppeti sarja etappide karmavõlg tasutud 😊.
#000005
Tallinna Suusamaratoni tulemused leiad siit.
#000006